വാടാനപ്പള്ളി പ്രവാസി അസോ. ഉദ്ഘാടനവും ലോഗോ പ്രകാശനവും ദോഹ: ഖത്തറിലുള്ള തൃശൂര് ജില്ലയിലെ വാടാനപ്പള്ളി നിവാസികളുടെ കൂട്ടായ്മയായ വി.എ.പി.എസ്.എയുടെ ഔദ്യോഗിക ഉദ്ഘാടനവും ലോഗോ പ്രകാശനവും നടന്നു. വെള്ളിയാഴ്ച വൈകീട്ട് ഇന്ത്യന് കള്ചറല് സെന്ററില് നടന്ന ചടങ്ങില് കണ്വീനര് ജലാല് അയ്നിക്കല് സ്വാഗതം പറഞ്ഞു. ചെയര്മാന് പ്രേംജിത്ത് അധ്യക്ഷതവഹിച്ചു. ഐ.സി.സി പ്രസിഡന്റ് പി.എന്. ബാബുരാജ് ഉദ്ഘാടനം ചെയ്തു. സംഘടനയുടെ ലോഗോ പ്രകാശനം ഐ.സി.ബി.എഫ് പ്രസിഡന്റ് സിയാദ് ഉസ്മാന് നിര്വഹിച്ചു. പ്രവാസികള്ക്ക് ഏറെ ഗുണപ്രദമായ ഐ.സി.ബി.എഫ് ഇന്ഷുറന്സ് പോലുള്ള പദ്ധതികളില് എല്ലാവരുടെയും പങ്കാളിത്തം ഉറപ്പാക്കാന് ശ്രമിക്കണമെന്ന് അദ്ദേഹം ഓര്മിപ്പിച്ചു. വാടാനപ്പള്ളി സ്വദേശിയായ എ.എച്ച്. ബദറുവാണ് സംഘടനക്കുവേണ്ടി ലോഗോ തയാറാക്കിയത്. സ്പോര്ട്സ് വിഭാഗത്തിെന്റ ജഴ്സി പ്രകാശനം എ.പി. മണികണ്ഠന് നിര്വഹിച്ചു. ഫിറോസ് ഹംസ, അലി അക്ബര്, ഷായൂസ്, ഇല്യാസ് എന്നിവര് ഏറ്റുവാങ്ങി. സംഘടന നേതാക്കളായ അബ്ദുല് മനാഫ് അയ്നിക്കല്, സുരേഷ് മാധവന്, പി.എസ്.എം. ഹുസൈന്, പി.ഡി. ജോര്ജ്, ഷൈജന് എം.ഒ എന്നിവര് ആശംസകള് നേര്ന്നു. ഖത്തറിലെ വാടാനപ്പള്ളിക്കാരുടെ പ്രശ്നങ്ങള്ക്കും പ്രയാസങ്ങള്ക്കും പരിഹാരമാകാനും സാമൂഹിക സൗഹാര്ദ സംഗമങ്ങളുമായി സംഘടന സജീവമാകണമെന്നും ഓര്മപ്പെടുത്തി. ട്രഷറര് യൂനുസ് ഹനീഫ നന്ദി പറഞ്ഞു. വാടാനപ്പള്ളിയുടെ കലാകാരന്മാര് ഒരുക്കിയ സംഗീതവിരുന്നും മറ്റു കലാപരിപാടികളും അരങ്ങേറി. റഫീഖ് പൊന്നു, ഫൈസല്, സമീര് കാസിം എന്നിവര് ഗാനങ്ങള് ആലപിച്ചു. സര്ജിത്ത്, മസൂദ് മുഹമ്മദ്, ഷെഫീര്, അബ്ദുല്ല കളൂര്, സാബിര് കല്ലയില്, അഷ്റഫ് അയ്നിക്കല്, നിഹാസ്, ഗോകുല് ദാസ് എന്നിവര് പരിപാടികള് നിയന്ത്രിച്ചു.